Be aware of harmful elements Cold Drinks In Market by Kanti Bhatt | ‘એનર્જી ડ્રિંક્સ’માં રહેલાં હાનિકારક તત્ત્વોથી ચેતો - Divya Bhaskar\nBe Aware Of Harmful Elements Cold Drinks In Market By Kanti Bhatt\n‘એનર્જી ડ્રિંક્સ’માં રહેલાં હાનિકારક તત્ત્વોથી ચેતો\n-આરોગ્ય સાથે ખેલ| આજ સમગ્ર વિશ્વમાં લગભગ 1.3 અબજ પાઉન્ડના કુલ 55 કરોડ લિટર એનર્જી ડ્રિંક્સનાં પીણા વેચાય છે\nપચીસ વર્ષ પહેલાં ગરીબોએ જ બે છેડા ભેગા કરવા અને ઘર ચલાવવા ‘ફાસ્ટ પેસ્ડ’ લાઈફ જીવવી પડતી. સાંજ પડયે થાકીને ઠૂસ થઈ જતા. પણ હવે તો તવંગર લોકો જીંદગીને‘માણવા’ માટે ‘ફાસ્ટ લાઈફ’ જીવે છે. તેમને ફાસ્ટ લાઈફમાં સધીયારો મળે- એનર્જી મળે એ માટે વિવિધ પીણાની કંપનીઓએ પણ અપટુડેટ- દેખાવડા- બોટલ્ડ પીણા બજારમાં મુકયા છે. કંપનીઓ તેમના ‘એનર્જી ડ્રીંક્સ’ તમને ‘ઈન્સ્ટન્ટ એનર્જી’ આપે છે તેવો ખોટો દાવો કરે છે. આ પીણા બનાવતી કંપની તમારી કેટલી બધી ‘ચિંતા’ કરે છે? જાહેરાતોમાં લખે છે કે, તમારે આજની આ રેટ-રેસમાં બિલકુલ પાછળ ન પડવું જોઈએ અને તેને માટે ‘એનર્જી ડ્રીંક્સ’ લેવા જોઈએ!!! યુરોપ-અમેરિકામાં તો એનર્જી ડ્રીંક્સનો રાફડો ફાટ્યો છે અને હવે ભારતમાં 200 મીલીગ્રામના પીણાની કિંમત રૂ.20થી શરૂ થાય છે. તેના નામ પણ આકર્ષક છે. પ્રથમ નંબરે ‘રેડબુલ’ નામનું ટીનમાં પેક કરેલું પીણું છે. આ રેડબુલ મૂળ તો ઓસ્ટ્રીયામાં બનતું હતું. હવે તમને સૌને ‘ઈન્સ્ટન્ટ એનર્જી’ આપે છે! કંપનીનો દાવો છે કે તમારા મગજ-મનને ફોક્સ કરે છે!!! આશ્ચર્ય ચિન્હ મુકતા જ જાઓ.\nપરદેશથી કંપનીઓ એનર્જી આપવા આવે તો ભારતની દેશી કંપનીઓ શું કામ પાછળ રહે? ડાબરે પણ ગ્લુકોન ડીના પાવડરનું પીણું કાઢ્યું છે. તમારા થાક સામે ‘લડે છે’ અને તમારા હાડકા મજબુત કરી રોગપ્રતિકારક શક્તિ આપે છે! કંપનીઓના આ બધા ‘બોગસ’ દાવાને કોઈ પડકારતું પણ નથી એટલે એનર્જી ડ્રીંકનાં ધતિંગ ચાલે છે. આ ઉપરાંત હોર્સ પાવર્સ આપતું બ્રિટનનું ‘મોનસ્ટર’, ‘બર્ન’ (BURN), ઝીંગા (TZINGA) વગેરે નામના પીણા બજારમાં ઉપલબ્ધ છે. જાહેરખબરમાં ગેટોરેડ (GATORADE) બહુ આગળ છે અને બધા સ્પોર્ટસમેન પીવે છે તેવું ડીંડક કંપની હાંકે છે. જો આ બધા પરદેશીને ટક્કર મારવા દેશી નામની દુડી લગાવવા કોઈએ ‘પંચામૃત હરબલ એનર્જી ડ્રીંક’ પણ કાઢ્યું છે. એમાં આમળા, બીટ, ગાજર, આદુ, સુંઠ વગેરે મસાલા નાખ્યા છે અને આમળાના ગુણગાન પણ વધુ ગાયા છે. એ એનર્જી ડ્રીંક તેના ગુણ પ્રમાણે નહીં પણ તેની કીંમતના 80 ટકા ઉત્પાદન ખર્ચ પબ્લિસીટીના ખર્ચમાં કેટલું આગળ છે તે પ્રમાણે ચાલે છે. તમારે આ કહેવાતા ‘એનર્જી ડ્રીંક્સ’ ખરેખર કેવી ‘માયા’ છે અને તે તમારા બાળકોના,પત્નીના અને ખુદ તમારા સ્વાસ્થ્ય સાથે કેવી રમત રમે છે તે જોઈએ.\n(1) ડો. પોલ ગાલાહેર (Dr Paul Gallagher) કહે છે કે, આ એનર્જી ડ્રીંક્સ પીવાથી કેટલીક વખત તમારું સ્વાસ્થ્ય કે પેટ કે આંતરડા, લીવર ને ખરાબ કરે છે અને તેને લીધે તમને એકાએક હાર્ટ એટેક પણ આવી શકે છે. ઈગ્લેંડ પુરતો અભ્યાસ થયો છે અને તે ભારતને પણ લાગુ પડે છે. આજે 12થી 19 વર્ષના બાળક-બાળકી ભૂખ- તરસ લાગે ત્યારે ઊંચા લેબલવાળા કે કેનવાળા પીણા ઢીંચે છે. (2) કૃપા કરી તમારું બાળક ‘રેડબુલ,’ ‘મોનસ્ટર એનર્જી ડ્રીંક,’ એન. ઓ. એસ. ડ્રીંક, ‘મધર એનર્જી ડ્રીંક, ‘શાર્ક એનર્જી ડ્રીંક, ‘ગુરુ એનર્જી ડ્રીંક’ (કેવું સુંદર નામ) અને હવે જેનું નામ તમે જાણો છો તે ‘કોકાકોલા’ અને ‘પેપ્સીકોલા’ના કેટલા ડબલાં કે બોટલ ઢીંચે છે તેનું ધ્યાન રાખો. પશ્ચિમના આરોગ્યશાસ્ત્રી અને ‘હેલ્ધી ડ્રીંક’ની વેબસાઈટ કહે છે કે, કોકાકોલા અને પેપ્સીથી બાળકના શરીરને હાર્મફૂલ ઈફેક્ટ થાય છે.\n(3) ડો. પોલ ગાલાહેર લખે છે કે, આ એનર્જી ડ્રીંકમાં જીનસેંગ અને તોરીન નામના તત્વો હોય છે. તે તમારી જાણમાં ન આવે તેવા હાનિકારક તત્વો ધરાવે છે. વિજ્ઞાનીઓ લખે છે કે આ પીણા બનાવનારાનું ‘માર્કેટિંગ’ બહુ જોરદાર હોય છે. તેમનો દાવો હોય છે કે, તમે કે બાળકો આ એનર્જી ડ્રીંક પીવો તો તેનાથી ‘થાક લાગતો નથી’ (!) અને તમારું ફિઝીકલ પરફોરમન્સ ‘સુધારે’ છે. (4) આજે માર્કેટિંગના જોરને કારણે 55 કરોડ લીટર એનર્જી ડ્રીંક્સના પીણા વેચાય છે, તે લગભગ 1.3 અબજ પાઉન્ડ એટલે કે રૂ. 91 અબજના થાય છે. હવે 2019માં તેનું વેચાણ માર્કટિંગને કારણે 65 કરોડ લીટરનું થશે. (5) આ બધા એનર્જી ડ્રીંકમાં શું હોય છે? તેમાં આવતા કેફેનને તો અમેરિકા અને ભારતના આરોગ્ય ખાતાઓ ‘ડ્રગ’ કહે છે અને તે પીણા તમારી સેન્ટ્રલ નર્વસ સિસ્ટમને ખરાબ અસર કરે છે. તેને જો વારંવાર મોટા ડોઝમાં પીવાય તો સીરીયસ સાઈડ ઈફેકટ થાય છે. જો તમે પરદેશ ગયો હો કે દિલ્હી કે મુંબઈમાં હો તો લુકોઝેડ (LUCOZADE) નામનું પીણું પણ જોતા હશો જ. આ એનર્જી ડ્રીંકમાં 120 મીલીગ્રામ જેટલું કેફેન હોય છે. અમે- હું અને બીજા પત્રકારો કે અખબારો આ બધી બાઘડા જેવી ડ્રીંક્સ કંપનીથી ચેતીને ચાલીએ છીએ. અમે પોતે કહેતા નથી કે તે નુકસાન કરે છે કે ફાયદો કરે છે, તમારે સામાન્ય બુદ્ધિ- કોમન સેન્સથી વિચારવાનું છે. વરીયાળીનું ઠંડુ સરબત જોખમ વગરનું છે. તકમરીયા રાત્રે પલાળીને સાકર સાથે પીવાથી ઠંડક આપે છે. હું 60 વર્ષથી રાત્રે પલાળેલી કાળી દ્રાક્ષ સવારે પીઉં છું.\n(6) ગર્ભવતી સ્ત્રીએ બોટલ્ડ પીણા ખુબ જોઈ વિચારીને પીવા જોઈએ. લંડનના ‘ઈન્ડીપેન્ડન્ટ’ 2-4-2015માં લખ્યું છે કે, ‘ઈન્ટરેશનલ રીસર્ચ ટીમ’ જે (સ્પેન) મેડ્રીડ ખાતે છે તેની રીસર્ચ ઈન્સ્ટિટ્યૂટ ઓફ હોસ્પિટલ કહે છે કે, ‘એનર્જી ડ્રીંક કેન ટ્રીગર સડન કાર્ડીઆક ડેથ્સ ઈન યંગ ઓલ્સો’! (7) લંડન ખાતેના મૂળ ભારતના કાર્ડીઓલોજીસ્ટ ડો. આસીમ માલહોત્રા કહે છે કે અમારા રીસર્ચથી ખાતરી થઈ કે બાળકોનાં હૃદય માટે પણ એનર્જી ડ્રીંક જોખમકારક છે. (8) સેરા કાસીડી નામની પત્રકાર લખે છે કે, તમારા બાળકો એનર્જી ડ્રીંક પીવે તો તોફાની થાય છે, તેનું વર્તન ખરાબ થાય છે. બોટલ્ડ કે કેનના પીણામાં કેટલા બધા ‘ઉત્તેજક’ તત્ત્વો હોય છે તે કોઈ જાણતું નથી. કોકાકોલા કંપનીએ ‘બર્ન’ (BURN) નામનું નવું પીણું કાઢ્યું છે. સાત ફલેવરમાં આ પીણું આવે છે અને તમારા બાળકનાં સ્વાસ્થ્ય સાથે સતત જાનની જોખમી રમત રમે છે. (9) મુંબઈની નારંગ કંપનીને લાગ્યું હશે કે, ભારતમાં ‘આરોગ્યદાયી’ પીણા બનાવનાર નથી એટલે ફ્રાંસની ડોનાન કંપનીના સહયોગમાં ‘બ્લ્યૂ’ નામનું પીણું બનાવ્યું છે! આ દેશી પીણાને ચકાસીને પીવા દેજો.


એફઆઈઆઈની લેવાલીના પગલે\nજાન્યુઆરી બાદ સેન્સેક્સમાં સૌથી મોટો માસિક ઊછાળો નોંધાયો\nમુંબઈ શેરબજાર તેમજ નેશનલ સ્ટોક એક્સચેન્જ આજે શનિવારની સાપ્તાહિક રજાને અનુલક્ષીને રાબેતા મુજબ બંધ રહ્યા હતાં. વિતેલા સપ્તાહમાં ડેરિવેટીવ્ઝ વલણની પૂર્ણાહુતીની સાથોસાથ સપ્ટેમ્બર માસ તેજીના વલણ સાથે પૂરો થયો છે. સરકાર દ્વારા અર્થતંત્રને વેગ આપવા ભરવામાં આવેલા શ્રેણીબદ્ધ પગલા પાછળ સપ્ટેમ્બર માસમાં શેરબજારમાં તેજીનો નવો તબક્કો જોવા મળ્યો હતો. જેમાં સેન્સેક્સે ગત જાન્યુઆરી માસ બાદ સપ્ટેમ્બર માસમાં વર્ષનો સૌથી મોટો માસિક ઊછાળો નોંધાયો હતો. ૨૦૧૨ના કેલેન્ડર વર્ષની શરૃઆત સમયે શેરબજારમાં એફઆઇઆઈની લેવાલી નીકળતા બજારમાં સંગીન સુધારો જોવાઓ હતો. જેના પગલે ગત જાન્યુઆરી માસમાં સેન્સેક્સમાં ૧૧ ટકાનો ઊછાળો નોંધાયો હતો. ત્યાર બાદ, ચાલુ સપ્ટેમ્બર માસમાં પણ એફઆઇઆઈની લેવાલીના પગલે જ સેન્સેક્સમાં ૭.૬ ટકાનો સંગીન ઊછાળો નોંધાયો હતો.\nરૃપિયા સામે ડોલર ગબડતા એફઆઈઆઇ હવે આક્રમક મૂડમાં\nવડાપ્રધાન અને નાણાં મંત્રીની જુગલ જોડી દ્વારા દેશના અર્થતંત્રની ગાડીને પાટે ચઢાવવા માટે આર્થિક સુધારાની શ્રેણીબદ્ધ જાહેરાત તેમજ ડોલર સામે રૃપિયો ગબડતા વિદેશી સંસ્થાકીય રોકાણકારોના (એફઆઈઆઇ) વિશ્વાસમાં જોરદાર વધારો જોવા મળ્યો છે. અમુક ચોક્કસ મુદ્દાઓને ધ્યાનમાં લઈને એફઆઈઆઈ દ્વારા ફરી એકવાર ભારતીય શેરબજારમાં આંખ મીચીને રોકાણ કરવામાં આવી રહ્યું છે. ગઈકાલે (શુક્રવારે) પણ સરકારે બોરોઇંગ પ્રોગ્રામ જાહેર કરતા તેણે નવી રૃા. ૧૨૩૦ કરોડના શેરોની ખરીદી કરી હતી. આમ, સપ્ટેમ્બર માસમાં એફઆઈઆઈએ અત્યાર સુધીમાં ભારતીય શેરબજારમાં ૩૮૧૯.૫૯ મિલીયન ડોલરનું રોકાણ કર્યું છે. જે ચાલુ કેલેન્ડર વર્ષનું બીજા ક્રમાંકનું સૌથી મોટું માસિક રોકાણ છે. અગાઉ એફઆઇઆઈએ વિતેલા ફેબુ્રઆરી માસમાં ૫૧૩૦.૭૫ મિલિયન ડોલરનું રોકાણ કર્યું હતું. જે સૌથી વધુ માસિક રોકાણ છે. આમ, સપ્ટેમ્બર અંત સુધીમાં એફઆઇઆઇને ભારતીય શેરબજારમાં ૧૬ બિલિયન ડોલરનું રોકાણ કરી દીધું છે.\nવડાપ્રધાન-નાણાં મંત્રી ફુલફોર્મમાં ઃ હજુ વધુ પગલાની જાહેરાત થશે\nભારતના રેટિંગને ડાઊનગ્રેડ કરવાની અપાયેલી ચીમકી બાદ વડાપ્રધાન અને નાણાંમંત્રી દ્વારા આર્થિક સુધારાના શ્રેણીબદ્ધ પગલાની જાહેરાત કરી હતી. સરકાર દ્વારા સૌપ્રથમ ડિઝલમાં ભાવ વધારો અને વિવિધ ક્ષેત્રોમાં એફડીઆઈને મંજૂરી આપ્યા બાદ અન્ય ક્ષેત્રોમાં પણ ચોક્કસ પગલાની જાહેરાત કરાઈ છે. તાજેતરમાં એટલે કે ગત સપ્તાહમાં સરકાર દ્વારા ચાલુ નાણાંકીય વર્ષના બીજા અર્ધવાર્ષિક ગાળાના બોરોઇંગ પ્રોગ્રામની જાહેરાત કરાઈ હતી. જેમાં તા. ૧ ઓક્ટોબરથી ૩૧-માર્ચ ૨૦૧૩ના સમયગાળામાં રૃા. ૨ લાખ કરોડનું ઋણ લેવાની યોજનાની જાહેરાત કરાઈ હતી. આ ઉપરાંત સરકાર હજુ આગામી સમયમાં અર્થતંત્રને વેગ મળે તે હેતુસર વધુ પગલાની જાહેરાત કરશે તેમ ઊચ્ચારેલું છે. જે જોતાં આગામી સમયમાં પણ બજારમાં તેજીનો ઊન્માદ જોવા મળશે તેમ જાણકાર વર્તુળોનું માનવું છે.\nતેજીના નવા તબક્કામાં કેશ માર્કેટનું ટર્નઓવર ઊંચકાયું\nઆર્થિક સુધારાના પગલાની શ્રેણીબદ્ધ જાહેરાત અને એફઆઇઆઇની સતત નવી લેવાલીના પગલે શેરબજારમાં ઊદ્ભવેલી તેજીના નવા તબક્કામાં દેશના શેરબજારોમાં કેશ સેગમેન્ટનું ટર્નઓવર પણ છ માસની ઊંચી સપાટીએ પહોંચી જવા પામ્યું છે. સપ્ટેમ્બરના અંતે દેશમાં મુંબઈ શેરબજાર અને નેશનલ સ્ટોક એક્સચેન્જ ખાતે કેશ સેગમેન્ટનું ટર્નઓવર વધીને રૃા. ૧૪.૧૫૦ કરોડ નોંધાયું છે. જે છેલ્લે માર્ચ ૨૦૧૨માં રૃા. ૧૫,૨૩૬ કરોડ નોંધાયા બાદ સતત ઘટતું ગયું હતું.\nશેરબજારમાં હવે શું ? સેન્સેક્સ ક્યાં સુધી આગળ વધશે !\nસરકાર દ્વારા ભરવામાં આવેલા આર્થિક સુધારાના શ્રેણીબદ્ધ પગલા બાદ શેરબજારમાં તેજીનો એક નવો તબક્કો ઊછળ્યો છે. જોકે આ નવા તબક્કામાં પણ છેલ્લા દસ-પંદર દિવસમાં આપણે નફારૃપી વેચવાલીના કારણે બજારની ચાલમાં રૃકાવટ જોઈ છે. આમ છતાં બજારના અભ્યાસી વર્તુળો એમ માને છે કે હાલ કોન્સોલિડેશન છે. ઘટાડે ખરીદી કરવી જોઈએ. આમ છતાં, બજારનો એક વર્ગ એવું માની રહ્યો છે કે જો સેન્સેક્સ ૧૯૦૦૦નું મથાળું કૂદાવી તેને જાળવી રાખે તે પછી જ તેની આગળની ચાલનો ચોક્કસ અંદાજ મૂકી શકાય.